આજના માહિતી વિસ્ફોટના સમયમાં માણસ ચારેબાજુ ઊભરાતી અને છલકાતી માહિતીમાં એટલો બધો અટવાઈ ગયો છે કે મૌલિક વિચારવાનું તેણે ઓછું કરી નાખ્યું છે અને મૌલિક લખવાનું તો લગભગ બંધ થઈ ગયું છે. મિત્રો અને સગાસંબંધીઓને પોતાની સાદી પણ આત્મીય ભાષામાં પત્ર લખવાને બદલે તૈયાર SMS Forwards થી કામ પતાવી દેવાય છે. દાદીમાની રસભરી વાર્તાઓને સ્થાને Facebook હાજર છે અને રમતગમતને સ્થાને ટીવી કાર્ટૂન અને કોમ્પ્યુટર ગેઈમ્સ આવી ગઈ છે.